Апалагетыка

Апалаге́тыка (ад  — абараняльны) — раздзел хрысціянскага багаслоўя, які пры дапамозе аргументаў, звернутых да розуму і свядомасці чалавека, адстойвае веравучэнне. У вузкім сэнсе — асно́ўнае багасло́ўе, або грунто́ўная тэало́гія.

У пераносным сэнсе апалагетыка — прадузятая абарона, тэндэнцыйнае ўсхваленне чаго-небудзь або каго-небудзь.

 Асноўнае багаслоўе 
Асноўнае багаслоўе, або апалагетыка, — адна з галоўных вучэбных дысцыплін у праваслаўных духоўных навучальных установах. У курсе асноўнага багаслоўя вывучаюцца паняцце аб рэлігіі, яе сутнасць і паходжанне, розныя атэістычныя гіпотэзы паходжання і сутнасці рэлігіі і іх крытыка, доказы праўдзівасці быцця Бога, г. зн. асноўныя палажэнні хрысціянскай веры.

Сярод галоўных задач курса:
 выкласці фундаментальныя асновы хрысціянскага веравучэння;
 прадставіць у сістэматычным выглядзе тыя аснаванні або доказы, на якіх грунтуецца і якімі апраўдваецца вера хрысціяніна ў безумоўную ісціну карэнных асноў рэлігійна-хрысціянскага вучэння;
 паказаць негрунтоўнасць адмаўлення хрысціянскіх ісцін з боку антырэлігійных і антыхрысціянскіх вучэнняў.

Асноўнае багаслоўе служыць уводзінамі ў вывучэнне іншых багаслоўскіх дысцыплін.

 Гісторыя 
Асновы апалагетыкі закладзены ў II—III стагоддзях Юсцінам, Тацыянам, Арыгенам, Тэртуліянам і іншымі для абароны хрысціянства ад іўдзейства, «язычніцтва» (пад якім разумелася антычная філасофія), дзяржаўных улад і ерасяў. Пашырана галоўным чынам у праваслаўі і каталіцызме.

 Змест і метад 
Змест апалагетыкі — інтэрпрэтацыя сутнасці рэлігіі, абвяржэнне накіраваных супраць яе абвінавачванняў, абгрунтаванне перавагі той ці іншай канфесіі. Апелюючы да розуму, апалагетыка ўсё ж лічыць, што нават лагічна абгрунтаваная сістэма догматаў павінна прымацца на вера, бо апошняя ў тэалогіі вышэйшая за розум.

Асаблівасцю выкладання дадзенага курса з’яўляецца практычна поўная адсутнасць спасылак на аўтарытэт Святога Пісання, г. зн. веравучэнне абгрунтоўваецца з дапамогай рацыянальных сродкаў.

 Гл. таксама 
 Апалагет

 Крыніцы 

 Літаратура 












Катэгорыя:Хрысціянскае багаслоўе
Катэгорыя:Патрыстыка
Катэгорыя:Рыторыка